cyanic-selkie/wikianc huggingface dataset:
ভাখশ নদী
পরিবেশের সমস্যা
ভাখশ অববাহিকায় কৃষিকাজের প্রাচুর্য, সার, কীটনাশক এবং লবণ দ্বারা নদীটিকে দূষিত করেছে। এছাড়াও, ভাখশের বাঁধের কাছে ভারী শিল্প থেকে রাসায়নিক পদার্থ ভূগর্ভস্থ পানিতে প্রবেশ করেছে, যার ফলে ভূপৃষ্ঠের জল আরও দূষিত হয়ে পড়েছে। তবে, সোভিয়েত ইউনিয়নের ভাঙ্গনের পরবর্তী পর্যায়ে, কৃষিতে সোভিয়েত ভর্তুকি হারিয়ে যাওয়ার পর থেকেই, কৃষিজমিতে সার বা কীটনাশকের পরিমাণ কমেছে; এর ফলে ধীরে ধীরে নদীতে দূষণের মাত্রা কমছে।  ২০০৮ সালের আর্থিক সংকট দারিদ্র্যতা আরো বাড়িয়েছে, যার ফলে দূষণ আরও কম হয়েছে।
যেহেতু ভাখশের জল অবশেষে আরাল সাগরে প্রবাহিত হয়, ভাখশের দূষণ সেখানে ইউট্রোফিকেশনেও অবদান রাখে।
ব্লকেজ
ভাখশ ভূমিকম্প সক্রিয় অঞ্চলে অবস্থিত এবং জলভূমির উচ্চতা (বিশেষ করে বর্ষাকালে) এবং ভূমিকম্পের কারণে প্রতি বছর শত শত ভূমিধস সৃষ্টি হয়। এই ভূমিকম্প প্রায়ই নদীর গতিপথ রুদ্ধ করে এবং ভূমিকম্প বাঁধ সৃষ্টি করে।
এই সমস্ত আশংকাকে মান্যতা দিয়ে, এশীয় উন্নয়ন ব্যাংক ২০০২ সালের ভূমিধসের প্রতিক্রিয়ায় তাজিকিস্তানের সরকারকে উপত্যকার ঢালগুলো স্থিতিশীল করতে এবং ভবিষ্যতে উপত্যকা অবরোধের সম্ভাবনাকে হ্রাস করার জন্য স্বল্প সুদের ঋণ প্রদান করে।
অ্যান পাটজওয়াল্ড
অ্যান পাটজওয়াল্ড (Anne Patzwald; জন্ম: ২ জুলাই ১৯৮৯) একজন জার্মান ১.০ পয়েন্টে হুইলচেয়ার বাস্কেটবল খেলোয়াড়। ২০১৬ সালে, রিউ দি জানেইরু গ্রীষ্মের প্যারালিম্পিকে জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।
জীবনী
১৯৮৯ সালের ২রা জুলাই, অ্যান পাটজওয়াল্ড গুবন শহরে জন্মগ্রহণ করেছিলেন। তাঁর খেলোয়াড় জীবনের প্রায় ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে হুইলচেয়ার বাস্কেটবল খেলা শুরু করবার সিদ্ধান্ত নেন। ২০১২ সালে হুইলচেয়ার বাস্কেটবল খেলতে শুরু করেছিলেন। খেলাধুলার মধ্যে দিয়ে তিনি তাঁর জীবনের পুনঃপ্রতিষ্ঠা করবার পথ খুজ পান এবং তিনি হুইলচেয়ার বাস্কেটবল, টেবিল টেনিস এবং ব্যাডমিন্টন এই খেলাগুলি বিবেচনা করেছিলেন। তিনি বাড়ি ফিরে দেখতে পান যে তাঁর এক প্রতিবেশী হুইলচেয়ার বাস্কেটবল খেলেছে এবং তিনি স্থানীয় লীগেও খেলতে শুরু করেছিলেন।
ওশাদা ফার্নান্দো
বোদিয়াবাদুগে ওশাদা পিয়ুমল ফার্নান্দো (අසාද් ප්‍රනාන්දු; জন্ম: ১৫ এপ্রিল, ১৯৯২) কলম্বো এলাকায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে সকল স্তরের আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে চিল মেরিয়ান্স ক্রিকেট ক্লাব, কোল্টস ক্রিকেট ক্লাব, মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, লেগ ব্রেক বোলিংয়ে পারদর্শী ওশাদা ফার্নান্দো।
প্রথম-শ্রেণীর ক্রিকেট
২০১১ সাল থেকে ওশাদা ফার্নান্দো’র প্রথম-শ্রেণীর খেলোয়াড়ী জীবন চলমান রয়েছে। ২০১০-১১ মৌসুমের প্রিমিয়ার ট্রফি প্রতিযোগিতায় কোল্টস দলের সদস্যরূপে ১ এপ্রিল, ২০১১ তারিখে প্রথম-শ্রেণীর ক্রিকেটে ওশাদা ফার্নান্দো’র অভিষেক ঘটে।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে গালে দলের পক্ষে খেলার জন্যে তাকে অন্তর্ভুক্ত করা হয়। আগস্ট, ২০১৮ সালে একই দলের পক্ষে এসএলসি টুয়েন্টি২০ টুর্নামেন্টের জন্যে সদস্য হন। ২০১৮-১৯ মৌসুমের প্রিমিয়ার লীগ টুর্নামেন্টে দলের সর্বোচ্চ রান সংগ্রাহক হন। নয় খেলায় অংশ নিয়ে ছয়টি শতরান সহযোগে ১১৮১ রান সংগ্রহ করেন।
মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ডাম্বুলা দলের পক্ষে খেলার জন্যে তাকে দলে অন্তর্ভুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট, ছয়টিমাত্র একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন ওশাদা ফার্নান্দো। ১৩ ফেব্রুয়ারি, ২০১৯ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৭ জানুয়ারি, ২০২০ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।
ফেব্রুয়ারি, ২০১৯ সালে শ্রীলঙ্কার পক্ষে আন্তর্জাতিক ক্রিকেটে অভিষেক ঘটে তার। ২০১৮-১৯ মৌসুমে দক্ষিণ আফ্রিকা সফরকে ঘিরে ফেব্রুয়ারি, ২০১৯ সালে শ্রীলঙ্কার টেস্ট দলের সদস্যরূপে তাকে অন্তর্ভুক্ত করা হয়। ১৩ ফেব্রুয়ারি, ২০১৯ তারিখে ডারবানে সিরিজের প্রথম টেস্টে স্বাগতিক দক্ষিণ আফ্রিকার বিপক্ষে অনুষ্ঠিত খেলায় তার অভিষেক পর্ব সম্পন্ন হয়। পোর্ট এলিজাবেথে অনুষ্ঠিত দ্বিতীয় খেলায় ওশাদা ফার্নান্দো প্রথম অর্ধ-শতরানের সন্ধান পান। কুশল মেন্ডিসের সাথে ২১৩ বলে ১৬৩ রানের নিরবচ্ছিন্ন জুটি গড়ে দলকে ৮ উইকেটে জয় এনে দেন। তিনি ১০৬ বলে ৭৫ রানের অপরাজিত ইনিংস খেলেন ও মেন্ডিস করেন ১১০ বলে ৮৪ রান। এ জয়ের ফলে শ্রীলঙ্কা দল ২-০ ব্যবধানে সিরিজ জয় করে। এছাড়াও, দক্ষিণ আফ্রিকার মাটিতে এটিই শ্রীলঙ্কার প্রথম টেস্ট সিরিজ জয় ছিল।
একই মাসের শেষদিকে স্বাগতিক দক্ষিণ আফ্রিকার বিপক্ষে ওডিআই সিরিজ খেলার উদ্দেশ্যে তাকে শ্রীলঙ্কা দলে রাখা হয়। ৩ মার্চ, ২০১৯ তারিখে জোহেন্সবার্গে সিরিজের প্রথম ওডিআইয়ে অভিষেক পর্ব সম্পন্ন হয় তার।
পাকিস্তান গমন
সেপ্টেম্বর, ২০১৯ সালে স্বাগতিক পাকিস্তানের বিপক্ষে টুয়েন্টি২০ আন্তর্জাতিক খেলার লক্ষ্যে তাকে শ্রীলঙ্কার টি২০আই দলের সদস্যরূপে অন্তর্ভুক্ত করা হয়। ৯ অক্টোবর, ২০১৯ তারিখে লাহোরে সিরিজের তৃতীয় টি২০আইয়ে পাকিস্তানের বিপক্ষে তার অভিষেক ঘটে। দিবা-রাত্রির ঐ খেলায় ৭৮ রানের অপরাজিত ইনিংস খেলে পাকিস্তানকে ১৩ রানে পরাভূত করতে সহায়তা করেন ও ওয়ানিদু হাসারাঙ্গা’র সহযোগিতায় ৩-০ ব্যবধানে হোয়াইটওয়াশ করে সফরকারী শ্রীলঙ্কা দল। এ পর্যায়ে ওশাদা ফার্নান্দো অভিষেকে যে-কোন শ্রীলঙ্কান ব্যাটসম্যানদের মধ্যে সর্বোচ্চ রান করেন। এছাড়াও, টি২০আই খেলায় শ্রীলঙ্কার প্রথম অভিষেকধারী খেলোয়াড় হিসেবে প্রথম অর্ধ-শতরানের ইনিংস খেলেন।
ডিসেম্বর, ২০১৯ সালে পাকিস্তানের বিপক্ষে টেস্টে তার প্রথম শতরানের ইনিংস খেলেন। তাসত্ত্বেও প্রতিপক্ষীয় দল জয়লাভ করে।
গয়া জেলা
থাম্ব|বৌদ্ধ মূর্তি গয়া জেলা হল ভারতের বিহার রাজ্যের ৩৯টি জেলার অন্যতম। ১৮৬৫ সালের ৩ অক্টোবর এই জেলা গঠিত হয়েছিল। এই জেলার সদর শহর গয়া বিহারের দ্বিতীয় বৃহত্তম শহর।
ইতিহাস
গয়া প্রাচীন মগধ অঞ্চলের একাধিক রাজবংশের উত্থান ও পতনের সাক্ষী। খ্রিস্টপূর্ব ৬ষ্ঠ শতাব্দী থেকে খ্রিস্টীয় ১৮শ শতাব্দী পর্যন্ত গয়া এই অঞ্চলের সাংস্কৃতিক ইতিহাসে একটি গুরুত্বপূর্ণ স্থান অধিকার করে ছিল। খ্রিস্টপূর্ব ৬ষ্ঠ শতাব্দীতে শিশুনাগ এই অঞ্চলে শিশুনাগ রাজবংশ প্রতিষ্ঠা করেন। এই রাজবংশ পাটলীপুত্র (অধুনা পাটনা) অঞ্চল নিজ অধিকারে আনতে সক্ষম হয়েছিল। এই রাজবংশের পঞ্চম শাসক বিম্বিসার (যিনি খ্রিস্টপূর্ব ৫১৯ অব্দের সমসাময়িক ছিলেন) গয়াকে বহির্বিশ্বের সঙ্গে পরিচিত করে তোলেন। বিম্বিসারের রাজত্বকালেই গৌতম বুদ্ধ ও মহাবীর গয়ায় এসেছিলেন। নন্দ রাজবংশের অধীনে কিছুকাল থাকার পর অশোকের রাজত্বকালে (খ্রিস্টপূর্ব ২৭২-২৩২ অব্দ) গয়া ও সমগ্র মগধ অঞ্চল মৌর্য সাম্রাজ্যের অন্তর্ভুক্ত হয়। অশোক বৌদ্ধধর্ম গ্রহণ করেছিলেন। তিনিই বোধগয়ায় যেখানে গৌতম বুদ্ধ বোধিলাভ করেছিলেন সেখানে প্রথম মন্দিরটি নির্মাণ করান।
গুপ্ত রাজত্বকালে (খ্রিস্টীয় ৪র্থ-৫ম শতাব্দী) হিন্দু নবজাগরণের সঙ্গেও গয়া অঙ্গাঙ্গীভাবে যুক্ত। সমুদ্রগুপ্ত গয়াকে আলোকবৃত্তে নিয়ে আসতে বিশেষ সাহায্য করেন। গুপ্ত সাম্রাজ্যে বিহার প্রদেশের প্রধান শহর ছিল গয়া।
গোপাল পাল সাম্রাজ্য প্রতিষ্ঠা করলে গয়া উক্ত সাম্রাজ্যের অন্তর্ভুক্ত হয়। মনে করা হয়, বোধগয়ার বর্তমান মন্দিরটি গোপালের পুত্র ধর্মপাল প্রতিষ্ঠা করেছিলেন।
খ্রিস্টীয় ১২শ শতাব্দীতে বখতিয়ার খিলজি গয়া লুণ্ঠন করেন। পরবর্তীকালে অবশ্য গয়ার হিন্দু শাসকরা তার সেনাপতিদের পরাজিত করেছিল। ১৭৬৪ সালে বক্সারের যুদ্ধের পর গয়া ব্রিটিশদের অধীনে আসে।
১৮৬৪ সাল পর্যন্ত গয়া ছিল বেহার ও রামগড় জেলার অন্তর্গত। ১৮৬৫ সালে গয়া পৃথক জেলার মর্যাদা পায়। ১৯৮১ সালে বিহার সরকার গয়া, নওয়াদা, আওরঙ্গাবাদ ও জাহানাবাদ জেলা নিয়ে মগধ বিভাগ গঠন করেন। উল্লেখ্য, নওয়াদা, আওরঙ্গাবাদ ও জাহানাবাদ ১৮৬৫ সাল থেকে গয়া জেলার মহকুমা ছিল। গয়া জেলা ভেঙে ১৯৭৬ সালে আওরঙ্গাবাদ ও নওয়াদা জেলা এবং ১৯৮৮ সালে জাহানাবাদ জেলা গঠিত হয়।
বর্তমানে গয়া জেলা রেড করিডোরের অন্তর্গত।
ভূগোল
গয়া জেলার আয়তন । আয়তনের দিক থেকে এই জেলা ত্রিনিদাদ দ্বীপের প্রায় সমান। ফল্গু নদী এই জেলার উপর দিয়ে প্রবাহিত হয়েছে।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় গয়া জেলার নাম অন্তর্ভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, গয়া জেলা তার মধ্যে অন্যতম।
বিভাগ
গয়া জেলা চারটি মহকুমায় বিভক্ত। এগুলি হল: গয়া সদর, নিমচক বাথানি, শেরঘাটি ও তেকারি। এই মহকুমাগুলি নিম্নোক্ত ব্লকগুলিতে বিভক্ত: গয়া সদর, মানপুর, বোধগয়া, ওয়াজিরগঞ্জ, বেলাগঞ্জ, খিজারসরাই, অত্রি, নিমচক বাথানি, মুহরা, শেরঘাটি, আমাস, মোহনপুর, ফতেপুর, বরাছাত্তি, ইমামগঞ্জ, ডুমারিয়া, বাঁকেবাজার, ডোভি, তঙ্কুপ্পা, গুরুয়া, গুরারু, পারাইয়া, তেকারি ও কোঞ্চ।
বনাঞ্চল
১৯৭৬ সালে গয়া জেলায় গৌতম বুদ্ধ বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
জনপরিসংখ্যান
২০১১ সালের জনগণনা অনুসারে, গয়া জেলার জনসংখ্যা ৪,৩৭৯,৩৮৩। এই জনসংখ্যা মলডোভা রাষ্ট্র বা মার্কিন যুক্তরাষ্ট্রের কেন্টাকি রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৪২তম। গয়া জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৬.০৮%। গয়া জেলার লিঙ্গানুপাতের হার প্রতি ১০০০ পুরুষে ৯৩২ জন মহিলা এবং সাক্ষরতার হার ৬৬.৩৫%।
কুমার কার্তিকেয়া
কুমার কার্তিকেয়া (জন্ম ২৬ ডিসেম্বর ১৯৯৭) একজন ভারতীয় ক্রিকেটার যিনি ঘরোয়া ক্রিকেটে মধ্যপ্রদেশ এবং ইন্ডিয়ান প্রিমিয়ার লিগে (আইপিএল) মুম্বাই ইন্ডিয়ান্সের প্রতিনিধিত্ব করেন। তিনি সেপ্টেম্বর ২০১৮-এ ২০১৮-১৯ বিজয় হাজারে ট্রফিতে মধ্যপ্রদেশের হয়ে তার লিস্ট এ অভিষেক করেছিলেন। তিনি ২৮ নভেম্বর ২০১৮-এ ২০১৮-১৯ রঞ্জি ট্রফিতে মধ্যপ্রদেশের হয়ে প্রথম-শ্রেণীর ক্রিকেটে অভিষেক করেন ২০১৯ সালের ২ মার্চ ২০১৮-১৯ সৈয়দ মুশতাক আলী ট্রফিতে মধ্যপ্রদেশের হয়ে তার টি-টোয়েন্টিতে অভিষেক হয়।
২০২২ সালের এপ্রিলে, মুম্বাই ইন্ডিয়ান্স তাকে ২০২২ ইন্ডিয়ান প্রিমিয়ার লিগের (আইপিএল) জন্য আরশাদ খানের স্থলাভিষিক্ত হিসাবে দলে নেয়, যখন খান ইনজুরির কারণে বাদ পড়েছিলেন।
অরুণাচল প্রদেশের উৎসবসমূহ
অরুণাচল প্রদেশএর সমাজের সকল শ্রেণীর লোক কৃষি, ধর্ম ও সংস্কৃতির সঙ্গে সংগতি রেখে বিভিন্ন ধরনের উৎসব পালন করে। এই সময় তাঁরা নৃত্য করে, ভোজ-ভাত খেয়ে আনন্দ করে। কৃষির সঙ্গে জড়িত থাকা উৎসবসমূহে ফসল ভাল হওয়ার জন্য ভগবানের কাছে প্রার্থনা অথবা ভাল ফসল হওয়ার জন্য ভগবানকে ধন্যবাদ ও কৃতজ্ঞতা জানানোর জন্য উদ্‌যাপন করা হয়। অন্যদিকে, ধার্মিক উৎসবে পুরোহিতকে নিমন্ত্রণ করে নিজ জনগোষ্ঠীর লোকসকলের মধ্যে আয়োজন করা হয়। বছরের বারো মাসে বিভিন্ন জনগোষ্ঠীর লোকসকল বিভিন্ন উৎসব পালন করে। এই দৃষ্টতে, অরুণাচলকে উৎসবের আয়োজন করার প্রদেশ বলা যায়। অরুণাচল প্রদেশএর জনগোষ্ঠীসমূহ উদ্‌যাপন করা প্রায় সকল উৎসবে জীব-জন্তু বলি দেওয়াটি তাঁদের ধর্মীয় রীতি ।
গিয়াসউদ্দিন তুগলক
thumb|right|300px|দিল্লিতে গিয়াসউদ্দিন তুগলকের সমাধীক্ষেত্র গিয়াসউদ্দিন তুগলক' (উর্দূঃغیاث الدین تغلق, হিন্দিঃ ग़ियास अल-दीन तुग़लुक़) অপর নাম গাজী মালিক (উর্দূঃغازی ملِک) (মৃত্যুঃ ১৩২৫) ছিলেন দিল্লির তুগলক রাজবংশের প্রতিষ্ঠাতা এবং এর প্রথম সুলতান। তিনি তুগলকাবাদ শহর নির্মাণ করেন। ১৩২৫ সাল পর্যন্তু তিনি দিল্লির বাদশাহ ছিলেন। তার মৃত্যুর পর তার ছেলে মুহাম্মদ বিন তুগলক দিল্লির সিংহাসনে বসেন।
তুগলকদের উৎপত্তি
গিয়াসউদ্দিন তুগলকের বাবা ছিলেন তূর্কি এবং মা ছিলেন জট সম্প্রদায়ের হিন্দু। তিনি জীবনের প্রথম দিকে অনেক গরিব ছিলেন এবং বর্তমান পাকিস্তানের সিন্ধে এক কুরাউনা ব্যাবসায়ীর অধীনে কাজ করতেন। সাধারনভাবে মনে করা হয় যে গিয়াসউদ্দিন তুগলক “তুগলক” নামের একটি সম্প্রদায়ের সদস্য ছিলেন যার থেকে পরবর্তীতে তুগলক রাজবংশের উদ্ভব হয় কিন্তু অনেক ইতিহাসবিদের মতে তুগলক তার ব্যক্তিগত নাম ছিল যা পরবর্তিতে তার উত্তরশুরীরা গ্রহণ করে যেমন- মুহাম্মদ বিন তুগলক, ফিরোজ শাহ তুগলক।
ইতিহাস বিখ্যাত ভ্রমণকয়ারী ইবন বতুতার মতে কুরাউনা সম্প্রদায়টি মোংগল কিংবা তুর্কিশদের বংশধর নয় বরং তুগলকরা একটি সম্প্রদায়ের সদস্য ছিল। আরো একজন বিখ্যাত ভ্রমণকারী মার্কো পোলোর মতে কুরাউনা একটি মিশ্র জাতিগোষ্ঠি ছিল যাদের আদি নিবাস ভারতেই ছিল।
সাহেবের আলগা ইউনিয়ন
সাহেবের আলগা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭৫।
ইতিহাস
সাবেক বেগমগঞ্জ ইউনিয়ন ভেঙ্গে সাহেবের আলগা ইউনিয়ন পরিষদ নতুন করে গঠন করা হয় । সাহেবের আলগা গ্রামের বাসিন্দা এবং সাবেক বেগমগঞ্জ ইউনিয়নের চেয়ারম্যান মৌলভী জসিম উদ্দিন প্রধান এর পুত্র নুরমোহাম্মদ প্রধান এর প্রচেষ্টায় নতুন ইউনিয়ন গঠনে ভূমিকা রাখেন। সাহেবের আলগা গ্রামের নামেই নব গঠিত ইউনিয়ন এর নামকরণ করা হয়েছে। বর্তমানে সাহেবের আলগা গ্রামটি নদী ভাঙ্গনে অধিকাংশই নদীগর্ভে বিলীন হয়ে গেছে ।
ভৌগোলিক অবস্থান ও আয়তন
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ২৪৯৪৬ একর বা ১০০.৯৮ বর্গকিলোমিটার।
প্রশাসনিক এলাকা
সাহেবের আলগা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী সাহেবের আলগা ইউনিয়নের মোট জনসংখ্যা ছিল ২০৪২৭ জন, যারা ৪৫৬৪ টি পরিবারে বসবাস করে, যার মধ্যে পুরুষ হল ১০২৪৫ জন এবং নারী হল ১০১৮২ জন।
অর্থনীতি ও যোগাযোগ
সাহেবের আলগা ইউনিয়নের অর্থনীতি মূলত কৃষি নির্ভর।
ইতালীয় সমাজতান্ত্রিক প্রজাতন্ত্র
ইতালীয় সমাজতান্ত্রিক প্রজাতন্ত্র (ঐতিহাসিকভাবে সালো প্রজাতন্ত্র নামেও পরিচিত) জার্মানির একটি পুতুল রাজ্য ছিলো।  দ্বিতীয় বিশ্বযুদ্ধের শেষে এটি সৃষ্টি হয়েছিল। জার্মানি ১৯৪৩ সালের সেপ্টেম্বরে ইতালি দখল করে নেয়। তখনই এর সৃষ্টি। ১৯৪৫ সালের মে মাসে ইতালিতে অবস্থানরত জার্মান সৈন্যদের আত্মসমর্পণ করলে এর পতন ঘটে।
এটি ইতালীয় ফ্যাসিবাদী প্রজাতন্ত্রের দ্বিতীয় সংস্করণ। ইল দুচে বা ফ্যাসিবাদী নেতৃত্বের অধিপতি বেনিতো মুসোলিনি এর নেতৃত্ব প্রদান করেন। সেখানে রাজতন্ত্রবিরোধী প্রজাতন্ত্রী ফ্যাসিবাদী দলের কর্তৃত্ব ছিল। প্রজাতন্ত্রটি রোমকে রাজধানী ঘোষণা করলেও এর কার্যক্রম সালো-কে ঘিরে আবর্তিত হতো। এটি গার্দা হ্রদের নিকটে অবস্থিত একটি ছোট শহর। মুসোলিনি ও ফ্যাসিবাদী  পররাষ্ট্র মন্ত্রণালয়ের কার্যক্রম এখানো পরিচালিত হতো। উত্তর ও কেন্দ্রীয় ইতালিতে এর আধিপত্য ছিল। তবে কর্তৃত্ব প্রদর্শনের জন্য এটি জার্মান সেনাদের উপর অনেকাংশে নির্ভর ছিল।
১৯৪৩ সালের জুলাই-য়ে মিত্রশক্তি উত্তর আফ্রিকা হতে ইতালিকে উৎখাত করে। অতঃপর এটি সিসিলি আক্রমণ করে। মহা ফ্যাসিবাদী কাউন্সিল, রাজা ভিক্তর ইমানুয়েলের সমর্থন নিয়ে মুসোলিনিকে আটক ও উৎখাত করে। মিত্রশক্তির সাথে নতুন সরকার গোপনে শান্তি প্রতিষ্ঠার লক্ষ্যে আলোচনা চালিয়ে যায়। ৮ সেপ্টেম্বর কাসিবিল সশস্ত্র চুক্তি স্বাক্ষরিত হওয়ার পরপরই জার্মানি সম্যক প্রস্তুতি নিয়ে দ্রুত হস্তক্ষেপ করে। এটি ইতালির অর্ধেক তথা উত্তরের অংশ দখল করে নেয় এবং মুসোলিনিকে মুক্ত করে। তারপর জার্মান অধিকৃত এলাকায় মুসোলিনিকে এনে একটি করদ রাজ্য প্রতিষ্ঠা করা হয়। ১৯৪৩ সালের ২৩ এপ্রিল এভাবেই ইতালীয় সমাজতান্ত্রিক প্রজাতন্ত্র (আরএসআই) গড়ে ওঠে। ইতালির একটি বিরাট অংশের উপর কর্তৃত্ব দাবি করলেও খুব কম অংশ জুড়েই এর নিয়ন্ত্রণ ছিল। অক্ষশক্তি এবং তাদের করদ রাজ্য থেকেই শুধু আরএসআই সমর্থন পেয়েছিল। তবে ফিনল্যান্ড ও ভিশি ফ্রান্স একে কোনো প্রকার সমর্থন দেয়নি। আর্জেন্টিনা, পর্তুগাল ও স্পেনের সাথেও এর কূটনৈতিক সম্পর্ক ছিল। ব্যবসায়িক এজেন্টদের মাধ্যমে সুইজারল্যান্ডের সাথেও এটি সম্পর্ক বজায় রাখে। তবে ভ্যাটিকান সিটি একে কোনোরকম স্বীকৃতি দেয়নি।
১৯৪৫ সালের ২৫ এপ্রিল, প্রতিষ্ঠার উনিশ মাস পরে আরএসআই-য়ের পতন ঘটে। দিনটি ইতালিতে মুক্তি দিবস (ফেস্তা দেল্লা লিবারাজিওনে) হিসেবে উদযাপিত হয়। ঐ দিন সংক্ষুব্ধ ফ্যাসিবাদীরা মিত্রশক্তির সঙ্গে হাতে হাত মিলিয়ে জার্মানদের ইতালি হতে সম্পূর্ণ উৎখাত করে। ২৭ এপ্রিল পালিয়ে যাওয়ার সময় মুসোলিনি ও তার উপপত্নী ক্লারা পেতাচ্চি ধরা পড়েন। তাদের ২৮ এপ্রিল হত্যা করা হয়। ১ মে প্রতিরক্ষামন্ত্রী রোদোলফো গ্রাজিয়ানি আনুষ্ঠানিকভাবে আত্মসমর্পণ করেন।
ঈশ্বরদী-সিরাজগঞ্জ লাইন
ঈশ্বরদী-সিরাজগঞ্জ লাইন বৃটিশ আমলে  সারা সিরাজগঞ্জ রেলওয়ে কম্পানি দ্বারা ১৯১৫-১৯১৬ সালে তৈরী করা একটি রেললাইন। যা বর্তমানে বাংলাদেশ রেলওয়ে কর্তৃক রক্ষণাবেক্ষণ ও পরিচালিত হয়।
ইতিহাস
সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।
স্টেশন তালিকা
ঈশ্বরদী-সিরাজগঞ্জ লাইনের রেলওয়ে স্টেশন গুলোর তালিকা নিম্নে উল্লেখ করা হলো : বন্ধ হয়ে যাওয়া স্টেশন গুলো হচ্ছে:
শাখা লাইন
(মাঝগ্রাম-ঢালারচর)
সংযোগ লাইন
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। এই লাইনের কাজ শেষ হয় ২০০৩ সালে। তবে প্রাথমিক ভাবে তৎকালীন ইব্রাহিমাবাদ বর্তমানে (বঙ্গবন্ধু সেতু পূর্ব রেলওয়ে স্টেশন) এবং তৎকালীন সয়দাবাদ বর্তমানে (বঙ্গবন্ধু সেতু পশ্চিম রেলওয়ে স্টেশন) এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সেতু পশ্চিম  থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রড গেজ সেকশন ডুয়েলগেজে রুপান্তরিত করা হয়।
পূর্বাঞ্চলের সাথে পশ্চিমাঞ্চলের সংযোগকারী প্রথম ট্রেন হচ্ছে সিল্কসিটি এক্সপ্রেস যা ১৪ই আগস্ট, ২০০৩ সালে রাজশাহী রেলওয়ে স্টেশন থেকে ছেড়ে এসে নতুন এই লাইনে জয়দেবপুর রেলওয়ে স্টেশন পর্যন্ত চলাচল করে।
ফেরী
বাংলাদেশে ফেরিগুলি প্রায়শই রেলপথের একটি শক্তিশালী অঙ্গ ছিলো।  যমুনা জুড়ে দুটি প্রধান ফেরি ঘাট ছিল, একটি বাহাদুরাবাদ ঘাট এবং তিস্তামুখ ঘাটের মধ্যে এবং অন্যটি জগন্নাথগঞ্জ ঘাট এবং সিরাজগঞ্জ ঘাটের মধ্যে।
ফেরি ব্যবস্থাটি তার ক্ষমতার সর্বোচ্চে সেবা দেওয়ার চেস্টা করেছে। যদিও প্রান্তিক চাহিদার সাথে সংযোজনগুলি চাহিদা মেটানোর জন্য যথেষ্ট ছিলো না।।
৪.৮ কিলোমিটার দীর্ঘ বঙ্গবন্ধু সেতুটি দেশের যোগাযোগ ব্যবস্থার পরিধি পুরোপুরি বদলে দিয়েছে। বাহাদুরাবাদ ঘাট-বালশী ঘাট এবং জগন্নাথগঞ্জ ঘাট-সিরাজগঞ্জ ঘাট উভয় জায়গায় রেলফেরি ব্যবস্থা কার্যত বন্ধ হয়ে গিয়ে ছিল। বাহাদুরবাদ ঘাট-বালাসিঘাট পথে কেবল সীমিত মাল পরিবহন অব্যাহত ছিল। কিন্তু নদীতে চর গঠনের কারণে ২০১০ সাল থেকে সেটাও বন্ধ হয়ে গেছে।
মারিয়েনপ্লাৎস
মারিয়েনপ্লাৎস (মেরির স্কয়ার, অর্থাৎ সন্ত মেরি, আমাদের লেডি স্কয়ার) জার্মানির মিউনিখ শহরের কেন্দ্রস্থলে অবস্থিত একটি এলাকা। এটি ১১৫৮ সাল থেকে শহরের প্রধান কেন্দ্র হিসেবে বিবেচিত।
স্থাপত্য
থাম্ব|বাম|পশ্চিমে নতুন টাউন হল এবং ফ্রাউএনকিরছে
মধ্যযুগে শহরের এই কেন্দ্রে বাজার ও ক্রীড়া প্রতিযোগিতা অনুষ্ঠিত হত। এটি মার্ক্থ (বাজার), শেরান (শস্য বাজার) এবং পরবর্তীতে স্না্নেনপ্লাজট (শস্য বাজারের কেন্দ্র) নামে পরিচিত ছিল। পরবর্তীতে ১৮৫৩ সালে এই শস্য বাজারকে "ব্লুমেনস্ট্রাস"-এর নিকটবর্তী আধুনিক কাঁচ এবং লোহা স্নাতানে স্থানান্তরিত করা হয়, স্থানটির নতুন নামটি ৯ অক্টোবর ১৮৫৪ সাল থেকে শুরু হয়। নিউ সিটি হলের টাওয়ারে গ্লকেনসপিয়েল এই প্রতিযোগিতায় অনুপ্রাণিত হয়েছিল এবং লক্ষ লক্ষ পর্যটকদের আকর্ষণ করেছিল। উপরন্তু, কার্লস্প্ল্যাজ এবং মারিয়েনপ্লাৎসসের মধ্যে পথচারী অঞ্চলটি অসংখ্য দোকান এবং রেস্তোরাঁগুলির সাথে একটি ভিড়যুক্ত এলাকা।
মেরি'র কলাম
থাম্ব|বাম|মেরি'র কলাম
মেরিএনসুল একটি মারিয়ান কলাম যা জার্মানি, মিউনিখের মারিয়েনপ্লাৎসতে অবস্থিত। মেরি এখানে প্যাট্রোনা বাভারিয়া (ল্যাটিন: বাভারিয়ার অভিভাবক) হিসাবে সম্মানিত। তিরিশ বছর যুদ্ধের শেষে সুইডিশ দখলের সমাপ্তি উদ্‌যাপন করার জন্য ১৬৩৮ সালে এটি নির্মিত হয়েছিল, বাভারিয়ার ড্যুক ইলেক্ট্রর ম্যাক্সিমিলিয়ান-১ এর মতে এর ফলে মিউনিখ এবং ল্যান্ডশট-এর সদৃশ আবাসিক শহরগুলি যুদ্ধ ধ্বংসের হাত থেকে রক্ষা পাবে।। ১৫৯০ খ্রিস্টাব্দের মধ্যে নির্মিত স্বর্গের রানী হিসেবে অর্ধচন্দ্রাকার চাঁদের উপর দাঁড়িয়ে থাকা কুমারি মেরির একটি সোনালি মূর্তি কলামটি শীর্ষ অবস্থান করছে। মূর্তি মূলত ফ্রাউএনকিরছে মধ্যে অবস্থিত ছিল। মিউনিখের মেরিএনসুল এই ধরনের প্রথম কলামটি আল্পসের উত্তরে নির্মিত হয়েছিল এবং ইউরোপের এই অংশে অন্যান্য মেরি কলাম নির্মাণের অনুপ্রাণিত করেছিল।
কলামের স্তম্ভমূলের প্রতিটি কোনায় ফার্ডিনান্ড মুরমান্ন  দ্বারা নির্মিত একটি পুত্ত মূর্তি  রয়েছে। চারটি পুত্তি প্রতিবেশীকে প্রতিদ্বন্দ্বিতার প্রতিদ্বন্দ্বী করে প্রতিফলিত করে তুলেছে: সিংহের দ্বারা যুদ্ধ, কুকুরের দ্বারা মহামারী,  ড্রাগন  দ্বারা  ক্ষুধা বা দুর্ভিক্ষ এবং সর্প দ্বারা বৈধর্ম্যের প্রতীক।
বড়দিনের বাজার
ক্রিসমাসের তিন সপ্তাহ আগে ক্রসিকিন্ডেলমার্ক্ট বা বড়দিনের বাজার মারিয়েনপ্লাৎসতে এবং শহরের অন্যান্য স্কয়ারে উন্মুক্ত করা হয, ক্রিসমাসের পণ্য, খাদ্য এবং পানীয় বিক্রির উদ্দেশ্যে।
পরিবহন
মিউনিখ মারিয়েনপ্লাৎস স্টেশনটি স্কয়ারটিতে ইউ-বাহন এবং এস-বাহন-এর পরিষেবা প্রদান করে।
দ্বিতীয় এস-বাহন টানেল প্রকল্পের (জ্বেয়েট স্ট্যামস্টার্রে) অংশ হিসাবে, একটি নতুন স্টেশন, মারিয়েনহফ, এলাকাটির উত্তরে নির্মিত হবে। নতুন স্টেশনটি বিদ্যমান লাইনে সংযোগ ঘটাবে।
বঙ্গরনরাজেশ্বর
বঙ্গরনরাজেশ্বর (Bangramanjeshwar) ভারতের কেরালা রাজ্যের কাসারগড় জেলার একটি শহর।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে বনগ্রামন্জেশ্বর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দেব্রেচেন
দেব্রেচেন (হাঙ্গেরীয় ভাষায়: Debrecen; ) হাঙ্গেরির দ্বিতীয় বৃহত্তম শহর। এটি হাঙ্গেরির উত্তরের সমতলীয় অঞ্চলের আঞ্চলিক কেন্দ্র। ১৮শ শতকে এটি হাঙ্গেরির সবচেয়ে বড় শহর ছিল। এটি হাঙ্গেরির অন্যতম গুরুত্বপূর্ণ সাংস্কৃতিক কেন্দ্র। ১৮৪৮ থেকে ১৮৪৯ সালে হাঙ্গেরীয় বিপ্লবের সময় এটি দেশটির রাজধানী ছিল। এছাড়া দ্বিতীয় বিশ্বযুদ্ধের শেষের দিকেও এটি রাজধানী ছিল।
সংস্কৃতি
১৫৩৮ সালে বিখ্যাত ক্যালভিনিস্ট কলেজ স্থাপন ও সংস্কারের ফলে ১৬শ শতাব্দী থেকে দেব্রেচেন হাঙ্গেরির প্রধান সাংস্কৃতিক ও বুদ্ধিবৃত্তিক কেন্দ্র হিসেবে প্রতিষ্ঠা পায়। কলেজটি একসময় বিশ্ববিদ্যালয়ে রূপান্তরিত হয়। কমিউনিস্টদের ক্ষমতালাভের কারণে ১৯৪৯/১৯৫০ সালে বিশ্ববিদ্যালয়টির বেশ কয়েকটি বিভাগ বন্ধ হয়ে যায়। এছাড়া সেসময় অনেক শিক্ষার্থী ও শিক্ষককে বিশ্ববিদ্যালয় থেকে সরিয়ে ফেলা হয়। বর্তমানে এটি দেব্রেচেন বিশ্ববিদ্যালয় নামে পরিচিত। এছাড়া বিশ্ববিদ্যালয়টির মূল ভবন এর স্থাপত্যশৈলীর জন্য সুপরিচিত। এই বিশ্ববিদ্যালয়টি ইউরোপের অন্যতম গবেষণাকেন্দ্রিক বিখ্যাত বিশ্ববিদ্যালয়।
দেব্রেচেন এর সঙ্গীত পরিবেশের জন্যেও বিখ্যাত। হাঙ্গেরির অন্যতম জনপ্রিয় রক ব্যান্ড ট্যাঙ্কসাপডা দেব্রেচেনভিত্তিক। এই শহরে একটি সঙ্গীত বিদ্যালয় রয়েছে, যেখানে অনেক শিক্ষার্থী সঙ্গীট বিষয়ে অধ্যায়ন করে। বছরের বিভিন্ন সময় দেব্রেচেন বিভিন্ন উৎসব-অনুষ্ঠান আয়োজিত হয়।
কালিগঞ্জ উচ্চ বিদ্যালয়
কালিগঞ্জ উচ্চ বিদ্যালয় নাটোর জেলার, নলডাঙ্গা উপজেলার একটি এমপিও ভুক্ত মাধ্যমিক বিদ্যালয়।
শিরোনাম
কালিগঞ্জ উচ্চ বিদ্যালয় নলডাঙ্গা উপজেলার একটি স্বনামধন্য বিদ্যালয়। প্রতিবছরই বিদ্যালয়টি নলডাঙ্গা উপজেলাতে অন্যান্য বিদ্যালয়ের সাথে জেএসসি এবং এসএসসি পরীক্ষাতে আশানুরূপ ফলাফল করে আসছে।
অবস্থান
বিদ্যালয়ের অবস্থান নলডাঙ্গা উপজেলার পিপরুল ইউনিয়ন এর অন্তর্গত কালিগঞ্জ গ্রামে। বিদ্যালয়ের উত্তর প্রান্তে বারনই নদী, দক্ষিণ প্রান্ত সিংড়া নলডাঙ্গা অভিমুখী রাস্তা। বিদ্যালয়ের পূর্বে সিংড়া উপজেলা অবস্থিত।
শিক্ষার ধরণ
বিদ্যালয়ে ষষ্ঠ শ্রেণী হতে দশম শ্রেনী পর্যন্ত শিক্ষা দান করা হয়। নবম শ্রেনীতে ছাত্র-ছাত্রীদের জন্য বিজ্ঞান,ব্যবসা, ও মানবিক আলাদা আলাদা বিষয়ে পড়ালেখার ব্যবস্থা আছে।
তথ্যসূত্র
২.↑ https://www.qnapedia.com/kaliganj-high-school-eiin-code-address-mobile-number/
শ্রীরামপুর মহকুমা
শ্রীরামপুর মহকুমা ভারতের পশ্চিমবঙ্গের একটি প্রশাসনিক এলাকা। এটি শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা এবং চার সমষ্টি উন্নয়ন ব্লক নিয়ে গঠিত : চণ্ডীতলা- ১, চণ্ডীতলা-২, জাঙ্গিপাড়া এবং শ্রীরামপুর-উত্তরপাড়া। চারটি ব্লক ৩৭ টি গ্রাম পঞ্চায়েত এবং ২৪ টি সেন্সাস টাউন ধারণ করে। মহকুমাটির সদর দপ্তর অবস্থিত শ্রীরামপুর শহরে।
এলাকা
চণ্ডীতলা-১, চণ্ডীতলা-২, জাঙ্গিপাড়া এবং শ্রীরামপুর-উত্তরপাড়া এই চারটি সমষ্টি উন্নয়ন ব্লক অধীনে ৩৭ টি গ্রাম পঞ্চায়েত এলাকায় রয়েছে। এছাড়া শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা থেকে মহকুমায় ২৪ শহর এবং ১৮ টি সেন্সাস টাউন : পূর্ব তাজপুর, খারসরাই, বেগমপুর, চিকরান্ড, পায়রাগাছা, মনোহরপুর, বারিঝাটি, গরালগাছা, কৃষ্ণপুর, মৃগালা, রঘুনাথপুর,দক্ষিণ রাজ্যধরপুর, বামুনারি, রিষড়া, নবগ্রাম কলোনি, কানাইপুর, নবাবপুর ,কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী।
চণ্ডীতলা- ১ ব্লক
চণ্ডীতলা- ১ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত, যথা- আঁহয়া, হরিপুর, মশাট, ভগবতীপুর, কৃষ্ণরামপুর, নবাবপুর, গঙ্গাধরপুর, কুমীরমোড়া এবং সিয়াখালা। সেখানে কোনো শহরাঞ্চল নেই, এই ব্লকের দুটি সেন্সাস টাউন নিয়ে গঠিতঃ নবাবপুর, কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী। ব্লকটি চণ্ডীতলা থানার অন্তর্গত। ব্লকটির সদর দপ্তর মশাটে।
চণ্ডীতলা- ২ ব্লক
চণ্ডীতলা- ২ ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত, যথাঃ বক্সা, চণ্ডীতলা, জনাই, মৃগলা, বরিজহাটি, কপসরিয়া, নৈটি, বেগমপুর, গরলগাছা, মনোহরপুর এবং পাঁচঘড়া। এই ব্লকের শহরাঞ্চল ১০ টি সেন্সাস টাউন নিয়ে গঠিতঃ পূর্ব তাজপুর, খড়সরাই, বেগমপুর, চিকরন্দ, পায়রাগাছা, মনোহরপুর, বরিজহাটি, গরলগাছা, কৃষ্ণপুর ও মৃগলা। ব্লকটি চণ্ডীতলা ও ডানকুনি থানার অন্তর্গত। ব্লকটির সদর দপ্তর চণ্ডীতলায়।
জাঙ্গীপাড়া ব্লক
জঙ্গীপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত, যথাঃ আঁটপুর, জঙ্গীপাড়া, রাধানগর, রসিদপুর, দিলাকাশ, কোতলপুর, রাজবলহাট- ১, ফুরফুরা, মুণ্ডালিকা এবং রাজবলহাট- ২। এই ব্লকে কোনো শহরাঞ্চল নেই। ব্লকটি জঙ্গীপাড়া থানার অন্তর্গত। ব্লকটির সদর দপ্তর জঙ্গীপাড়ায়।
শ্রীরামপুর - উত্তরপাড়া ব্লক
শ্রীরামপুর - উত্তরপাড়া ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত, যথাঃ কানাইপুর, পেয়ারাপুর, দক্ষিণ রাজ্যধরপুর, নবগ্রাম, রঘুনাথপুর ও রিষড়া। রঘুনাথপুর, দক্ষিণ রাজ্যধরপুর, বামুনারি, রিষড়া, নবগ্রাম এবং কানাইপুর -এই ব্লকের শহরাঞ্চল ছয় সেন্সাস টাউন নিয়ে গঠিত। শ্রীরামপুর সিটি, উত্তরপাড়া ও ডানকুনি পুলিশ স্টেশনের অন্তর্গত। ব্লকটির সদর দপ্তর শ্রীরামপুর শহরে।
বিধানিক খন্ড
পশ্চিমবঙ্গের বিধানসভা কেন্দ্র বিন্যাসে সম্মান সীমানা নির্ধারণ কমিশনের সুপারিশ ক্রমে:
রিয়াজউদ্দীন
রিয়াজউদ্দীন (ریاض الدین; জন্ম: ১৫ ডিসেম্বর, ১৯৫৮ - মৃত্যু: ১১ জুন, ২০১৯) করাচীতে জন্মগ্রহণকারী প্রথিতযশা পাকিস্তানি আন্তর্জাতিক ক্রিকেট আম্পায়ার ছিলেন। ১৯৯০ থেকে ২০০২ সময়কালে আন্তর্জাতিক পর্যায়ে ক্রিকেট খেলা পরিচালনা করেছিলেন তিনি।
আম্পায়ার
সমগ্র খেলোয়াড়ী জীবনে ১২টি টেস্ট ও ১২টি একদিনের আন্তর্জাতিক খেলায় আম্পায়ারিত্ব করেন। ১৫ নভেম্বর, ১৯৯০ তারিখে করাচীতে পাকিস্তান-ওয়েস্ট ইন্ডিজের মধ্যকার ক্রিকেট খেলার মাধ্যমে আন্তর্জাতিক ক্রিকেট আম্পায়ার জীবন শুরু করেন। ৩১ জানুয়ারি, ২০০২ তারিখে শারজায় ঐ একই দলগুলোর মধ্যকার সর্বশেষ খেলা পরিচালনা করেছিলেন তিনি। এছাড়াও, ২০১০-১১ মৌসুমে করাচীতে অনুষ্ঠিত কায়েদ-ই-আজম ট্রফিতে হাবিব ব্যাংক লিমিটেড বনাম পাকিস্তান ইন্টারন্যাশনাল এয়ারওয়েজের মধ্যকার চূড়ান্ত খেলা পরিচালনা করেছিলেন তিনি।
১১ জুন, ২০১৯ তারিখে ৬০ বছর বয়সে হৃদযন্ত্রক্রীয়ায় আক্রান্ত হয়ে করাচী এলাকায় রিয়াজউদ্দীনের দেহাবসান ঘটে।
রিভ ফ্রসলার
রিভ পিটার ফ্রসলার (Reeve Frosler; জন্ম: ১১ জানুয়ারি ১৯৯৮; রিভ ফ্রসলার নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, ফ্রসলার দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৮ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
রিভ পিটার ফ্রসলার ১৯৯৮ সালের ১১ই জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফ্রসলার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
জাবেল সিবিল আসাদুর
জাবেল আসাদুর (Զապէլ Ասատուր) সাহিত্যিক ছদ্মনাম সিবিল নামে অধিক পরিচিত (Սիպիլ) জাবেল খানজিয়ান (Զապէլ Խանճեան), ২৩ জুলাই ১৮৬৩-১৯ জুন ১৯৩৪) একজন বিখ্যাত উসমানীয় আর্মেনিয়ান কবি, লেখক, প্রকাশক, শিক্ষাবিদ এবং সমাজসেবী ছিলেন। তিনি সালে ইস্তানবুলের উসকুদার জেলায় জন্মগ্রহণ করেন।
জীবনী
তিনি কনস্টান্টিনোপলের নামক শিক্ষাপ্রতিষ্ঠানে পড়াশোনা করেন। সেখানে তিনি ১৮৭৯ সালে স্নাতক ডিগ্রি অর্জন করেন। তিনি ছিলেন  বা Ազգանուէր հայուհեաց ընկերութիւն নামক একটি সংগঠনের সদস্য। সংগঠনটি অটোমান সাম্রাজ্যের আর্মেনিয়ান জনবহুল জেলা জুড়ে আর্মেনিয়ান বালিকা বিদ্যালয় নির্মাণ, রক্ষণাবেক্ষণ এবং পরিচালনায় সহায়তা করে। তিনি প্রদেশগুলিতে এবং তারপর কনস্টান্টিনোপলে শিক্ষকতা করেছিলেন।
অনুপ ঘোষাল
পরিবার
ডাঃ আনুপ ঘোষাল সঙ্গীত পরিবারে জন্মগ্রহণ করেন। তিনি জন্ম প্রতিভাধর ছিলেন, যার সাক্ষী আজ বিশ্ব। তার বাবা লেফটেন্যান্ট অমুল্য চন্দ্র ঘোষাল ও মা লেফটেন্যান্ট লাবণ্য ঘোষাল।
শিক্ষা জীবন
অনুপের মা মাত্র ৪ বছর বয়সে তার বাদ্যযন্ত্র প্রশিক্ষণ এর ব্যবস্থা করেন। তিনি বুঝতে পেড়েছিলেন যে তিনি একজন সঙ্গীত সাধক কে জন্ম দিয়েছেন। তাঁর প্রথম কর্ম ছিল ৪ বছর বয়সে কলকাতার অল ইন্ডিয়া রেডিও থেকে শিশু প্রোগ্রামের জন্য গেয়েছিলেন ।
ঘোষালের সঙ্গীত পাঠ শুরু হয় চার বছর বয়স থেকে ২৬ বছর বয়স পর্যন্ত। তার সম্পূর্ণ শিক্ষা জীবনে তিনি তুমরী, খেয়াল, ভজন, রাগ, রবীন্দ্র সঙ্গীত, নজরুলগীতি, দ্বিজেন্দ্রেজিটি, রাজনিকেতন গান, আধুনিক বাংলা গান এবং অন্যান্য অনেক লোকের গানে পারদর্শিতার পরিচয় দেন । তিনি বিভিন্ন সম্মানিত 'গুরু' থেকে তাঁর সঙ্গীত পাঠ গ্রহণ করেন। তাঁদের মধ্যে ছিলেন বেগম সুচিত্রা গোস্বামী, বাংলার বিখ্যাত সংগীত শিল্পী সন্দীপচন্দ্র দত্ত। দেবব্রত বিশ্বাস তাকে রবীন্দ্র সংগীতের শিক্ষা দিয়েছিলেন এবং মনিন্দ্রা চক্রবর্তীের কাছ থেকে বিভিন্ন বাংলা গান শিখেছিলেন।
বাদ্যযন্ত্র ছাড়াও তিনি কলকাতার অসুতোষ কলেজ থেকে মানবিক পদে স্নাতক সম্পন্ন করেন। তিনি রবীন্দ্র ভারতী বিশ্ববিদ্যালয় থেকে পিএইচডি ডিগ্রি অর্জন করেন। তাঁর থিসিসের নাম "নজরুলগীতি - রূপ ও রাশানভাবাটি"। অনুপ স্কুল ও কলেজ পর্যায়ে অনেক বিখ্যাত সংগীত প্রতিযোগিতায় (অল ইন্ডিয়া) অংশ নেয়, যেখানে তিনি বিভিন্ন ক্লাসিক্যাল, সফট ক্লাসিক্যাল, বাংলা গান (ঐতিহ্যগত এবং আধুনিক), রবীন্দ্র সংগীত ও লোককুলের সর্বোচ্চ স্থান অর্জন করেন।
সংগীত জীবন
১৯৬৬-৬৭ সালে আনুভূতি প্রথম 'সংগীত ভারতী ডিগ্রি পরীক্ষার' (ক্লাসিক্যাল মিউজিক) এবং প্রথম স্বর্ণপদক লাভ করে। তিনি ১৯৬৬-৬৭ সালে জাতীয় পণ্ডিত হিসেবে নির্বাচিত হন (শাস্ত্রীয় সংগীতে সর্বোচ্চ অবদান)।
আনুপের প্লেব্যাক গায়ক হিসাবে চলচ্চিত্রের প্রথম কাজ ছিল ১৯ বছর বয়সে । কিংবদন্তি সত্যজিৎ রায় এর 'গোপী গাইন বাঘা বাইন' মুভিটির গান গেয়েছিলেন । ১৯৮১ সালে 'হিরক রাজার দেশে' গানে জাতীয় পুরস্কারের অর্জন করে। তিনি বিভিন্ন বাঙালি এবং হিন্দি চলচ্চিত্রের ছারাও ভোজপুরি ও আসামের ভাষায়ও গান গেয়েছেন। ১৯৮৩ সালের একাধিক বিভাগে পুরস্কার প্রাপ্ত হিন্দি মাসুম চলচ্চিত্রে গান গেয়ে প্রশংসিত হয়েছেন।
ঘোশাল বিভিন্ন সংগীত কনসার্টের জন্য ইউকে, মার্কিন যুক্তরাষ্ট্র, কানাডা, জার্মানি ভ্রমণ করেছে। ভারতবর্ষ ছারাও সে বিদেশেও সমানভাবে প্রশংসা পেয়েছে। তিনি ভারতীয় মিউজিকাল সংস্কৃতির প্রচারের জন্য পশ্চিমা দেশগুলিতে এখনও যান।
সাহিত্যকর্ম
অনুপ ঘোষাল ইন্ডিয়ান মিউজিক, "গণেশ ভুবেন" এর একটি প্রামাণিক বই লিখেছেন। তিনি বিশ্বাস করেন যে সঙ্গীত সার্বজনীন এবং শ্রেষ্ঠ একক শক্তি। গবেষকরা প্রমাণ করেছেন যে পূর্ব থেকে পশ্চিম এবং উত্তর থেকে দক্ষিণে উপজাতীয় সঙ্গীত মূলত একই, ভিন্ন নৃত্যের কারণে শুধু নোট সামান্য পরিবর্তিত হয়েছে। রাশিয়ান লোক গান এবং বাংলা ভাটিয়া গানের মধ্যে অনেক মিল রয়েছে। তিনি বিশ্বাস করেন যে ভারতীয় শাস্ত্রীয় সঙ্গীত ভবিষ্যৎ উজ্জ্বল।
রাজনৈতিক কাজ
২০১১ সালে মমতা বন্দ্যোপাধ্যায়ের নেতৃত্বাধীন অল ইন্ডিয়া তৃণমূল কংগ্রেসের প্রার্থী হিসেবে উত্তরপাড়া সংখ্যাগরিষ্ঠ (হগগ্লি 185) থেকে পশ্চিমবঙ্গের বিধানসভার সদস্য নির্বাচিত হন।
বাতবিদ্যা
বাতবিদ্যা (গ্রীক ῥεῦμα , রিউমা অর্থ প্রবাহিত স্রোত) হলো বাত রোগের নির্ণয় এবং চিকিৎসার জন্য নিবেদিত চিকিৎসাবিজ্ঞানের একটি শাখা। যে চিকিৎসকরা বাতবিদ্যা বা রিউমাটোলজিতে আনুষ্ঠানিক প্রশিক্ষণ নিয়েছেন তাদের রিউমাটোলজিস্ট বলা হয়। রিউমাটোলজিস্টরা প্রধানত মানুষের অস্থিতন্ত্র প্রতিরক্ষায় মধ্যস্থতা, নরম টিস্যু, স্বতঃঅনাক্রম্য রোগ, ভ্যাসকুলাইটিস এবং উত্তরাধিকারসূত্রে প্রাপ্ত সংযোগকারী টিস্যুর সাথে সংশ্লিষ্ট রোগগুলির মোকাবিলা করেন।
এই রোগগুলির মধ্যে অনেকগুলি এখন অনাক্রম্যতন্ত্রের ব্যাধি হিসাবে পরিচিত। বাতবিদ্যা, অ্যালার্জি এবং অণাক্রম্যতন্ত্রের সাথে চিকিৎসাবিজ্ঞানের অধ্যয়ন এবং অনুশীলন হিসাবে বিবেচিত হয়।
রিউমাটোলজিস্ট
রিউম্যাটোলজিস্ট হলেন একজন চিকিৎসক যিনি বাতবিদ্যা বা রিউমাটোলজি নামে পরিচিত চিকিৎসা বিজ্ঞানের উপক্ষেত্রে বিশেষজ্ঞ। রিউম্যাটোলজিস্টরা আর্থ্রাইটিস, অটোইমিউন রোগ, বিভিন্ন অস্থিসন্ধিকে প্রভাবিত করে এমন ব্যথার ব্যাধি এবং অস্টিওপোরোসিসের চিকিৎসা করেন। রিউম্যাটয়েড আর্থ্রাইটিস, অস্টিওআর্থারাইটিস, গেঁটেবাত, লুপাস, পিঠে ব্যথা, অস্টিওপোরোসিস এবং টেন্ডিনাইটিস সহ ২০০ টিরও বেশি ধরনের এই রোগ রয়েছে। তবে এর মধ্যে কয়েকটি খুব গুরুতর রোগ রয়েছে যা নির্ণয় এবং চিকিৎসা করা কঠিন।
রোগসমূহ
রিউম্যাটোলজিস্টরা যেসব রোগনির্ণয় এবং চিকিৎসা করেন তার মধ্যে রয়েছে:
শারীরিক পরীক্ষা
নিম্নলিখিত শারীরিক পরীক্ষা রোগ নির্ণয়ের পদ্ধতি হিসেবে সমাদৃত:
বিশেষায়িত
বিশেষায়িত পরীক্ষাগুলির মধ্যে রয়েছে
ক্রোম রিমোট ডেস্কটপ
ক্রোম রিমোট ডেস্কটপ (Chrome Remote Desktop) হল একটি রিমোট ডেস্কটপ সফ্টওয়্যার টুল, যা গুগল দ্বারা তৈরি করা হয়েছে, যা একজন ব্যবহারকারীকে গুগল দ্বারা ডেভেলপকৃত একটি মালিকানাধীন প্রোটোকলের মাধ্যমে অন্য কম্পিউটারের ডেস্কটপকে দূরবর্তীভাবে নিয়ন্ত্রণ করতে দেয়, যাকে অভ্যন্তরীণভাবে ক্রোমোটিং বলা হয়। প্রোটোকল ক্লায়েন্ট থেকে সার্ভারে কীবোর্ড এবং মাউস ইভেন্টগুলি প্রেরণ করে, একটি কম্পিউটার নেটওয়ার্কের মাধ্যমে গ্রাফিকাল স্ক্রীন আপডেটগুলিকে অন্য দিকে রিলে করে। এই বৈশিষ্ট্যটি তাই হোস্ট কম্পিউটারের জন্য একটি সার্ভার উপাদান এবং কম্পিউটারে একটি ক্লায়েন্ট উপাদান যা দূরবর্তী সার্ভার অ্যাক্সেস করে। উল্লেখযোগ্য বিষয় হল ক্রোম রিমোট ডেস্কটপ একটি অনন্য প্রোটোকল ব্যবহার করে, সাধারণ (মাইক্রোসফট দ্বারা তৈরি ) রিমোট ডেস্কটপ প্রোটোকল ব্যবহারের বিপরীতে।
সফটওয়্যার
ক্রোম রিমোট ডেস্কটপ ক্লায়েন্টটি মূলত ক্রোম ওয়েব স্টোর থেকে একটি ক্রোম এক্সটেনশন ছিল যার জন্য গুগল ক্রোম প্রয়োজন ছিল; পরে এক্সটেনশনটি বাতিল করা হয়েছে এবং ওয়েব পোর্টাল remotedesktop.google.com এ উপলব্ধ করা হয়েছে। ব্রাউজারটিকে অবশ্যই ওয়েবআরটিসি এবং অন্যান্য অনির্দিষ্ট "আধুনিক ওয়েব প্ল্যাটফর্ম বৈশিষ্ট্য" সমর্থন করতে হবে। ক্লায়েন্ট সফ্টওয়্যারটি অ্যান্ড্রয়েড এবং আইওএস এও উপলব্ধ।
যদি কম্পিউটার দূরবর্তী অ্যাক্সেস হোস্ট করে, যেমন দূরবর্তী সমর্থন এবং সিস্টেম প্রশাসনের জন্য, একটি সার্ভার প্যাকেজ ডাউনলোড করা হয়। একটি ক্রোমিয়াম-ভিত্তিক ব্রাউজার যা ক্রোমিয়াম এক্সটেনশনগুলিকে সমর্থন করে যেমন গুগল ক্রোম বা মাইক্রোসফট এজ ব্যবহার করা আবশ্যক৷ এটি মাইক্রোসফট উইন্ডোজ, ওএস এক্স, লিনাক্স এবং ক্রোমওএসের জন্য উপলব্ধ।
ক্রোম রিমোট ডেস্কটপ একটি দূরবর্তী কম্পিউটারে একটি স্থায়ী, প্রাক-অনুমোদিত সংযোগের অনুমতি দেয়, যা একজন ব্যবহারকারীকে তাদের নিজস্ব অন্য একটি মেশিনের সাথে দূরবর্তীভাবে সংযোগ করার অনুমতি দেওয়ার জন্য ডিজাইন করা হয়েছে। বিপরীতে, দূরবর্তী সহায়তা স্বল্পস্থায়ী দূরবর্তী সংযোগের জন্য ডিজাইন করা হয়েছে এবং প্রমাণীকরণে অংশগ্রহণের জন্য দূরবর্তী কম্পিউটারে একজন অপারেটরের প্রয়োজন, কারণ দূরবর্তী সহায়তা লগইন রিমোট হোস্টের মানব অপারেটর দ্বারা তৈরি পিন পাসওয়ার্ডের মাধ্যমে হয়। সংযোগের এই পদ্ধতিটি পর্যায়ক্রমে সংযোগকারী ব্যবহারকারীর নিয়ন্ত্রণকে অবরুদ্ধ করবে, যার ফলে হোস্ট মেশিনে থাকা ব্যক্তিকে সংযুক্ত ক্লায়েন্টের সাথে "শেয়ার করা চালিয়ে যেতে" একটি বোতামে ক্লিক করতে হবে।
প্রোটোকল ভিপি৮ ভিডিও এনকোডিং ব্যবহার করে দূরবর্তী কম্পিউটারের ডেস্কটপ কম ব্যান্ডউইথ সংযোগে উচ্চ কর্মক্ষমতাসহ ব্যবহারকারীর কাছে প্রদর্শন করতে। উইন্ডোজের অধীনে, এটি দুটি ডিভাইস এবং রিয়েল-টাইম অডিও ফিড জুড়ে অনুলিপি এবং আটকানো সমর্থন করে, তবে অডিও স্ট্রিম শেয়ারিং এবং ট্রান্সমিশন অক্ষম করার বিকল্প নেই। সফ্টওয়্যারটি ১০০ ক্লায়েন্টের মধ্যে সীমাবদ্ধ। ১০০-এ পৌঁছানোর পরে আরও পিসি যোগ করার চেষ্টা করলে "কম্পিউটার নিবন্ধন করতে ব্যর্থ" ত্রুটি দেখা দেবে।
চেন্নাই গাণিতীয় প্রতিষ্ঠান
চেন্নাই গাণিতীয় প্রতিষ্ঠান (ইংরেজি: Chennai Mathematical institute; সংক্ষেপেঃ CMI) হল ভারতের চেন্নাইতে অবস্থিত একটি শিক্ষা ও গবেষণা প্রতিষ্ঠান। এই প্রতিষ্ঠানটির প্রতিষ্ঠা হয়েছিল ১৯৮৯ সালে, SPIC বিজ্ঞান ফাউণ্ডেশনের দ্বারা। অঙ্কশাস্ত্রের উচ্চ পর্যায়ের গবেষণা ছাড়াও এখানে পদার্থবিজ্ঞান, গণিতবিজ্ঞান ও সাংগণনিক বিজ্ঞান-এর স্নাতক ও স্নাতকোত্তর পাঠ্যক্রমের ব্যবস্থা আছে। এই প্রতিষ্ঠানটি মুখ্যত বীজগাণিতিক জ্যামিতির উপর করা গবেষণার জন্য বিখ্যাত।
প্রথমে এই প্রতিষ্ঠানটি চেন্নাইয়ের টি. শহরে ছিল, যদিও পরে সিরুসেরির ক্যাম্পাসে ২০০৫ সালের অক্টোবরে স্থানান্তরিত হয়।
২০০৬ সালের ডিসেম্বর মাসে UGC Act 1956 র Section 3 র অধীনে প্রতিষ্ঠানটি ডিমড বিশ্ববিদ্যালয়-এর পর্যায় লাভ করে।
ইতিহাস
এই প্রতিষ্ঠানটি প্রথমে স্কুল অব ম্যাথম্যাটিকস হিসেবে ১৯৮৯ সালে SPIC সায়েন্স ফাউণ্ডেশনের দ্বারা প্রতিষ্ঠা হয়েছিল। ১৯৯৬ সালে প্রতিষ্ঠানটি একটি স্বাধীন প্রতিষ্ঠান হিসেবে প্রতিষ্ঠা লাভ করে এবং এর নাম পরিবর্তন করে SPIC ম্যাথম্যাটিক্যাল ইনষ্টিটিউট করা হয়। ১৯৯৮ সালে পুনরায় এর নাম পরিবর্তন করে বর্তমানের নামটি রাখা হয়।
জন্মলগ্ন থেকেই এখানে গণিত ও সাংগণনিক বিজ্ঞান বিষয়ে পি এইচ ডি ডিগ্রীর ব্যবস্থা ছিল। ১৯৯৮ সালে এখানে স্নাতক ও স্নাতকোত্তর পর্যাযে়র পাঠ্যক্রমের ব্যবস্থা করা হয়।
২০১০ সাল থেকে এখানে এর অধ্যাপকদের অধীনে বিভিন্ন বিষয়ের গবেষণার জন্য ভারতের ৩০ জন ছাত্রকে ফেলোশিপ প্রদানের প্রক্রিয়াটি আরম্ভ করা হয়।
পাঠ্যক্রম
এখানে সাংগণনিক বিজ্ঞান, গণিত ও পদার্থ বিজ্ঞান-এ পি এইচ ডিগ্রীর ব্যবস্থা আছে। সেজন্য এখানে অংশকালীন হিসেবে পি এইচ ডিগ্রীর করার ব্যবস্থা রাখা হয়েছে।
তদুপরি, পদার্থ বিজ্ঞান, গণিত-এর স্নাতক ও স্নাতকোত্তর পর্যায়ের পাঠ্যক্রমের ব্যবস্থা আছে। প্রত্যেক শ্রেণীর ছাত্রসংখ্যা ৫ থেকে ২৫ এবং সর্বমোট ছাত্র প্রায় ১০০-১২৫; অধ্যাপক ৪০ থেকে ৫০ জন।
ভর্তির প্রক্রিয়া
এক সর্বভারতীয় পর্যায়ের প্রবেশিকা পরীক্ষার মাধ্যমে প্রত্যেকটি বিষয়ের নামভর্তিকরণ প্রক্রিয়া হয়। প্রত্যেক বর্ষের ফেব্রুয়ারি থেকে মার্চ-এর ভিতর বিজ্ঞাপন প্রকাশিত হয়। মে মাসের শেষদিকে প্রবেশিকা পরীক্ষাটি অনুষ্ঠিত হয় এবং জুনের শেষে ফলাফল প্রকাশ করা হয়।
যেসব ছাত্রছাত্রী সর্বভারতীয় গণিত অলিম্পিয়াড পরীক্ষায় উত্তীর্ণ হয় তাদের জন্য গণিত ও সাংগণনিক বিজ্ঞান বিষয়ের স্নাতক পাঠ্যক্রমের জন্য সর্বপ্রথম নামভর্তির সুযোগ থাকে। অন্যদিকে, সর্বভারতীয় পদার্থ বিজ্ঞান অলিম্পিয়াডের উত্তীর্ণ সকলের জন্য পদার্থ বিজ্ঞান-এর স্নাতক পর্যায়-এর পাঠ্যক্রমে এই ব্যবস্থা উপলব্ধ। অবশ্য এই সুবিধার জন্য ছাত্ররা মার্চ মাসে নিজে থেকে আবেদন করা জরুরী।
মাইলস পোলার্ড
মাইলস পোলার্ড (জন্ম ৪ নভেম্বর ১৯৭২) একজন অস্ট্রেলীয় অভিনেতা। তিনি হোম অ্যান্ড অ্যাওয়ে এবং এর আগে টিভি ধারাবাহিক ম্যাকলিওডস ডটারস -এ নিক রায়ানের ভূমিকায় ডক্টর জেমস এডমন্ডসের ভূমিকায় অভিনয়ের জন্য পরিচিত।
নাচোল উপজেলা
অবস্থান ও আয়তন
২৮৩.৬৮ বর্গকিলোমিটার আয়তনের এই উপজেলার উত্তর-পশ্চিমে গোমস্তাপুর উপজেলা, দক্ষিণ চাঁপাইনবাবগঞ্জ সদর উপজেলা, পূর্বে তানোর উপজেলা ও নিয়ামতপুর উপজেলা। মহানন্দা, হাজারদিঘী, দামুস বিল ইত্যাদি এ এলাকার উল্লেখযোগ্য নদী ও খাল।
ইতিহাস
১৯৪৯ সালে ইলা মিত্রের নেতৃত্বে সমগ্র নাচোলে তেভাগা আন্দোলন ছড়িয়ে পড়ে। নাচোলের কৃষকরা বিশেষ করে সাঁওতালরা ছিল এই আন্দোলনের মূল চালিকাশক্তি। এই আন্দোলন “নাচোল আন্দোলন” বা “নাচোলের কৃষক আন্দোলন” নামেও পরিচিত।
প্রশাসনিক এলাকা
১৯১৮ সালে প্রতিষ্ঠিত নাচোল থানা ১৯৮৪ সালে উপজেলায় উন্নীত হয়। একটি নাচোল সদর পৌরসভা ও ৪টি ইউনিয়নের সমন্বয়ে গঠিত। ৫.১৫ বর্গ কিলোমিটারের নাচোল শহর দুটি মৌজা নিয়ে গঠিত।
জনসংখ্যার উপাত্ত
১,৪৬,৬২৭ জন। উল্লেখযোগ্য উপজাতি সাঁওতাল। সাক্ষরতার গড় হার ৬৮.০৫%। নাচোল শহরের জনসংখ্যা প্রায় ৭৩৯১ জন; পুরুষ ৫৩.২%; মহিলা ৪৬.৮% জনসংখ্যার ঘনত্ব প্রতি বর্গ কিলোমিটারে ১৫৪০ জন।
প্রাথমিক বিদ্যালয় ৩৮টি
নাচোল উপজেলা বরেন্দ্র অঞ্চলভুক্ত হওয়ায় এবং জনবসতি অনেক কম হওয়ায় শিক্ষা প্রতিষ্ঠান আশপাশের উপজেলা থেকে তুলনামূলক কম।কিন্তু বিগত কয়েক বছর ধরে এই উপজেলা তাদের শিক্ষাব্যবস্থায় অনেক অগ্রগতি লাভ করেছে। জেলার শ্রেষ্ঠ প্রতিষ্ঠান এশিয়ান স্কুল এন্ড কলেজ এই উপজেলায় অন্তর্ভুক্ত। এ উপজেলায় কলেজ ৮টি, মাধ্যমিক বিদ্যালয় ২৮টি, সরকারী প্রাথমিক বিদ্যালয় ৩৮টি, বেসরকারী প্রাথমিক বিদ্যালয় ৪৭টি।
কলেজের তালিকা মাধ্যমিক বিদ্যালয়ের তালিকা নাচোল উপজেলা সদরের মাধ্যমিক শিক্ষা প্রতিষ্ঠান সমূহঃ
কৃষি
কৃষকদের মধ্যে ৩০% ভূমিহীন, ৩৯% প্রান্তীয়, ২৫% মধ্যবিত্ত এবং ৬% ধনী। এখানে মাথাপিছু জমির পরিমাণ ০.১৬ হেক্টর।
প্রতি হেক্টর প্রথম শ্রেনীর কৃষি জমির মূল্য ২০,০০,০০০ থেকে ৩০,০০,০০০ টাকা।
বিবিধ
১৫টি হাট-বাজার এবং ৬টি মেলা (নাচোল দুর্গাপূজা মেলা উল্লেখযোগ্য)।
ব্রাক, প্রশিকা, কারিতাস, আশ্রয়, বাংলাদেশ ইসলামিক ইয়থ সোসাইটি (বাইস)।
মসজিদ ৩৬৭টি এবং মন্দির ৪টি।
বেটি ডেভিস
বেটি ডেভিস (ইংরেজি: Bette Davis; ) নামে সুপরিচিত রুথ এলিজাবেথ ডেভিস (ইংরেজি: Ruth Elizabeth Davis; ৫ই এপ্রিল, ১৯০৮ - ৬ই অক্টোবর, ১৯৮৯) ছিলেন একজন মার্কিন অভিনেত্রী। হলিউডের ইতিহাসের অন্যতম সেরা অভিনেত্রী হিসেবে বিবেচিত ডেভিস অসহানুভূতিসম্পন্ন, বিদ্রুপাত্মক চরিত্রে কাজের ইচ্ছা ও সমসাময়িক অপরাধধর্মী মেলোড্রামা থেকে শুরু করে ঐতিহাসিক, উৎকণ্ঠা সমৃদ্ধ ভীতিপ্রদ ও হাস্যরসাত্মক চলচ্চিত্রে কাজের জন্য প্রসিদ্ধ। কিন্তু তিনি তার প্রণয়ধর্মী নাট্য চলচ্চিত্রগুলো দিয়ে বেশি সফল হয়েছেন।
কয়েকটি ব্রডওয়ে মঞ্চনাটকে অভিনয় করার পর ডেভিস ১৯৩০ সালে হলিউডে আসেন। ইউনিভার্সাল স্টুডিওজের হয়ে তার প্রথম দিকের চলচ্চিত্রগুলো সফলতা লাভ করে। তিনি ১৯৩২ সালে ওয়ার্নার ব্রস. স্টুডিওতে যোগদান করেন এবং কয়েকটি চলচ্চিত্রে অভিনয় করে সমাদৃত হন এবং প্রতিষ্ঠা লাভ করেন। ১৯৩৭ সালে তিনি ওয়ার্নার ব্রসের সাথে তার চুক্তি থেকে বের হয়ে যেতে চান। তিনি এই স্টুডিওর সাথে মামলাটি হেরে যান, কিন্তু এসময় থেকেই তার কর্মজীবনের উত্থান শুরু হয়। ১৯৪০-এর দশকের শেষ দিকে তিনি মার্কিন চলচ্চিত্র শিল্পের সবচেয়ে সফল প্রধান অভিনেত্রী হয়ে ওঠেন এবং তার প্রবল ও নিবিড় কৌশলের জন্য পরিচিতি লাভ করেন। ডেভিস পরিপূর্ণতা প্রিয় হিসেবে সুখ্যাতি অর্জন করেন এবং এজন্য তিনি খুবই ঝগড়াটে ও সহজে দ্বন্দ্বে লিপ্ত হতেন। তাকে প্রায়শই স্টুডিও নির্বাহী ও চলচ্চিত্র পরিচালক, এমনকি তার সহশিল্পীদের সাথে ঝগড়ায় লিপ্ত হতেন। তার সরল ব্যবহার, ব্যক্তিত্বসম্পন্ন বাচনভঙ্গি ও সর্বক্ষন সিগারেটে আসক্তি তাকে এমন এক ব্যক্তিত্বে পরিণত করে, যা প্রায়ই অন্যরা অনুকরণ করত।
প্রারম্ভিক জীবন
রুথ এলিজাবেথ ডেভিস ১৯০৮ সালের ৫ই এপ্রিল ম্যাসাচুসেট্‌সের লোওয়েলে জন্মগ্রহণ করেন। শৈশবে তাকে বেটি নামে ডাকা হত, যা তিনি তার পর্দা নাম হিসেবে গ্রহণ করেন। তার পিতা হার্লো মরেল ডেভিস (১৮৮৫-১৯৩৮) ছিলেন মাইনের অগাস্টার প্যাটেন্ট অ্যাটর্নি এবং মাতা রুথ অগাস্টা (জন্ম: ফ্যাভর, ১৮৮৫-১৯৬১)। বেটির ছোট বোনের নাম বারবারা হ্যারিয়েট।
১৯১৫ সালে ডেভিসের পিতামাতা আলাদা হয়ে যান। বেটি বার্কশায়ারের লানেসবরায় ক্রেস্টালবান নামক একটি স্পার্টান বোর্ডিং স্কুলে পড়াশুনা করেন। ১৯২১ সালে রুথ ডেভিস তার কন্যাকে নিয়ে নিউ ইয়র্ক সিটিতে চলে যান। সেখানে তিনি আলকচিত্রী হিসেবে কাজ করেন। বেটি অনরে দ্য বালজাকের ফরাসি ভাষার উপন্যাস লা কুজিন বেত (La Cousine Bette)-এর বানান অনুসারে তার নামের বানান "Betty" থেকে "Bette"-তে পরিবর্তন করেন।
নওরা বিনতে ফয়সাল আল সৌদ
নওরা বিনতে ফয়সাল আল সৌদ (জন্ম ১৯৮৮) সৌদি ফ্যাশন সপ্তাহের প্রতিষ্ঠাতা। তিনি সৌদি আরবের প্রতিষ্ঠাতা বাদশাহ আবদুল আজিজের নাতনি।
জীবনী
নওরা বিনতে ফয়সাল আন্তর্জাতিক ব্যবসা বিষয়ে টোকিওর রিকিও বিশ্ববিদ্যালয় থেকে স্নাতকোত্তর ডিগ্রি অর্জন করেছেন। তিনি সাধারণ সংস্কৃতি কর্তৃপক্ষের পৃষ্ঠপোষকতায় প্রথম আনুষ্ঠানিক সৌদি ফ্যাশন সপ্তাহ চালু করার ঘোষণা দেন।
বোনি রাইট
বোনি ফ্রান্সেসকা রাইট (জন্ম: ১ ফেব্রুয়ারি ১৯৯১)  একজন ব্রিটিশ অভিনেত্রী, চলচ্চিত্র পরিচালক, চিত্রনাট্যকার এবং প্রযোজক।
প্রথম জীবন
thumb|left|200 px|জিনি উইজলি হিসেবে তিনি লন্ডনে জন্মগ্রহণ করেন। গহনা সংস্থ রাইট অ্যান্ড টেগির মালিক শিলা টেগি এবং গ্যারি রাইটের মেয়ে। তার বড় ভাই হলেন লুইস।প্রথমে রাইট প্রাইসর ওয়েস্টন প্রাথমিক বিদ্যালয়ে এবং পরে উত্তর লন্ডনের কিং আলফ্রেড বিদ্যালয়ে মাধ্যমিক শিক্ষায় ভর্তি হন। হ্যারি পটার অ্যান্ড ডেইলি হ্যালোস - প্রথম এবং দ্বিতীয় পর্বের সময় তিনি লন্ডন কলেজ অফ কমিউনিকেশন থেকে চলচ্চিত্র এবং টেলিভিশন প্রযোজনা পরিচালনার উপর পড়াশোনা শুরু করেছিলেন এবং ২০১২ সালে তিনি স্নাতক ডিগ্রি অর্জন করেছেন।
কর্মজীবন
তিনি ব্রিটিশ লেখক  রাওলিংয়ের হ্যারি পটার উপন্যাস সিরিজের উপর ভিত্তি করে হ্যারি পটার মুভি সিরিজের জিনি ওয়েজলি চরিত্রে অভিনয়ের জন্য সবচেয়ে বেশি পরিচিত।তিনি হ্যারি পটারের সমস্ত ১০ টি ছবিতে অভিনয় করেছিলেন।প্রথম পটার ছবির শ্যুটিংয়ের পরে, ২০০২ সালে তিনি হলমার্ক টেলিভিশন ফিল্ম "স্ট্র্যান্ডড" (২০০২)তে ইয়ং সারা রবিনসন চরিত্রে অভিনয় করেছিলেন ।তিনি ডিজনির টিভি সিরিজ "দ্য রিপ্লেসমেন্টস" (২০০৬) ভ্যানেসার ভূমিকায় কণ্ঠ দিয়েছিলেন ।জনি জেমস ডি'আরসি, ড্যারিল সাবারার সাথে এবং হ্যারি পটারের সহ-অভিনেত্রী ফ্রেডি স্ট্রোমার সাথে বোনি অভিনয় করেছিলেন দ্য আফটার দ্য ডার্ক (২০১৩) তে। সেই সময়ে তিনি বিবিসি'র আগাথা ক্রিস্টির "আ লাইফ ইন পিকচার্সে" একটি চরিত্রে অভিনয় করেন । তিনি বেশ ফ্যাশনিস্টে পরিণত হয়েছেন এবং ক্রমাগত সেরা পোশাক / সবচেয়ে স্টাইলিশ তালিকায় রয়েছে। তিনি জিওগ্রাফি অব হ্যাপলেসহার্ট ২  স্বল্পদৈর্ঘ্য চলচ্চিত্রের  একটি অংশে  অভিনয় করেছিলেন, যেখানে তিনি ডগলাস বুথ সহ সহ-অভিনেতাদের সাথে প্রধান ভূমিকায় অভিনয় করেছিলেন। তার গ্র্যাজুয়েশন চলচ্চিত্র "সেপারেট উই কাম সেপারেট উই গো" ।এতে  ডেভিড থিউলিস অভিনয় করেন। যা ক্যান ফিল্ম ফেস্টিভাল ২০১২-এ প্রদর্শিত হয়েছিল। তখন থেকেই তিনি বিভিন্ন উত্তেজনাপূর্ণ এবং আগত শিল্পী ও সংগীতশিল্পীদের জন্য সংক্ষিপ্ত সংগীত ভিডিও এবং চলচ্চিত্র পরিচালনা করছেন।
২০১৩ সালে তিনি বিফোর আই স্লিপ  জন ব্যানভিলের পুরষ্কারপ্রাপ্ত উপন্যাসের পর্দায় রূপান্তর)ও দ্য সিতে অভিনয় করেন। দ্য সিতে সিরান হিন্ডস, সিনিয়াদ কিউসাক এবং শার্লোট র‌্যাম্পলিংয়ের সাথে অভিনয় করেন ।
এমা ওয়াটসন
এমা শার্লট ডিউয়ার ওয়াটসন (Emma Charlotte Duerre Watson; জন্ম: ১৫ এপ্রিল, ১৯৯০) একজন বিখ্যাত ব্রিটিশ অভিনেত্রী ও মডেল, যিনি এমা ওয়াটসন নামেই বেশি পরিচিত। তিনি বিশ্বব্যাপী অত্যন্ত জনপ্রিয় হ্যারি পটার চলচ্চিত্রের হারমায়োনি গ্রেঞ্জারের চরিত্রে অভিনয় করে সর্বাধিক খ্যাতি অর্জন করেছেন। ওয়াটসন নয় বছর বয়সে এই চরিত্রে প্রথম অভিনয় করেন। এর আগে তিনি বিদ্যালয়ের মঞ্চ নাটকে অভিনয় করেছিলেন। ২০০১ থেকে ২০০৯ পর্যন্ত ওয়াটসন হ্যারি পটারকে ঘিরে নির্মিত ধারাবাহিকভাবে প্রথম ছয়টি চলচ্চিত্রে অভিনয় করেন। এসব চলচ্চিত্রে তার সহকর্মী ছিলেন ড্যানিয়েল র‌্যাডক্লিফ (হ্যারি পটার চরিত্রে ) এবং রুপার্ট গ্রিন্ট ( রন উইসলি চরিত্রে )। এছাড়াও তিনি হ্যারি পটার ধারাবাহিকের শেষ দুটি চলচ্চিত্র হ্যারি পটার অ্যান্ড দ্য ডেথলি হ্যালোসেও অভিনয় করেছেন। হ্যারি পটার চলচ্চিত্রে অভিনয় করে একাধিক আন্তর্জাতিক পুরস্কার অর্জনের পাশাপাশি এসব চলচ্চিত্রে অভিনয়ের মাধ্যমে ১০ মিলিয়ন পাউন্ডেরও বেশি আয় করেন। ২০০৯ সালে তিনি প্রথমবারের মত মডেলিং করেন। এই অভিনেত্রী বর্তমানে ইউএন ওমেনের শুভেচ্ছাদূত হিসেবে কাজ করছেন, এর পাশাপাশি তিনি লিঙ্গ বৈষম্যতার ব্যাপারে সোচ্চার ভূমিকা পালন করছেন।
২০০৭ সালে ওয়াটসন হ্যারি পটার চলচ্চিত্র ছাড়াও অন্য দুইটি চলচ্চিত্রের সাথে তার সম্পৃক্ততার কথা ঘোষণা করেন। একটি হল - শিশু-ঔপন্যাসিক নোয়েল স্ট্রিটফিল্ডের উপন্যাস অবলম্বনে নির্মিত ব্যালেট সুজ এবং অন্যটি - দ্য টেল অব ডেসপ্যারক্স নামে একটি অ্যানিমেটেড চলচ্চিত্র। ব্যালেট সুজ ২০০৭-এর ডিসেম্বরে টেলিভিশনে প্রচারিত হয় যা বিশ্বব্যাপী প্রায় ৫.২ মিলিয়ন দর্শক উপভোগ করেন। দ্য টেল অব ডেসপারেক্স নামের অ্যানিমেশন চলচ্চিত্রটি মার্কিন ঔপন্যাসিক কেট ডিক্যামিলোর একই নামের উপন্যাস অবলম্বনে নির্মিত হয়। এটি ২০০৮ সালে মুক্তি পায় এবং বিশ্বব্যাপী $৭০ মিলিয়ন মার্কিন ডলারেরও অধিক মুনাফা অর্জন করে।
২০১১ থেকে ২০১৪ পর্যন্ত এমা ওয়াটসন তার পড়ালেখার পাশাপাশি চলচ্চিত্রের কাজেও নিজেকে জড়িত রাখেন। তিনি অক্সফোর্ড বিশ্ববিদ্যালয়সহ ব্রাউন বিশ্ববিদ্যালয়ে ইংরেজি সাহিত্য বিষয়ে পড়াশোনা করেছেন। ২০১৪ সালে তিনি ঐ বিশ্ববিদ্যালয় থেকে স্নাতক ডিগ্রী অর্জন করেন।
ওয়াটসন মডেল হিসেবে বিভিন্ন প্রতিষ্ঠানের পক্ষেও কাজ করেছেন। তার মধ্যে উল্লেখযোগ্য হল - বারবেরি এবং লনকোম। ব্রিটিশ একাডেমি অব ফিল্ম অ্যান্ড টেলিভিশন আর্টস ২০১৪ সালে ওয়াটসনকে বর্ষসেরা ব্রিটিশ আর্টিস্ট পুরস্কারে ভূষিত করে। একই বছরে ইউএন ওমেন ওয়াটসনকে শুভেচ্ছা দূত হিসেবে নির্বাচিত করে। ইউএন ওমেনের হিফরশি প্রচারণায় ওয়াটসন সার্বিকভাবে সহযোগিতা করেন। এই প্রচারণার মূল উদ্দেশ্য ছিল - ‘পুরুষতান্ত্রিক সমাজকে লিঙ্গ সমতার পক্ষে কাজ করার জন্য আহ্বান জানানো’। এরপর থেকেই তিনি জেন্ডার ইকুয়ালিটি ( লিঙ্গ সমতা ) নিয়ে কাজ করে যাচ্ছেন ।
প্রাথমিক জীবন
১৯৯০ সালের ১৫ এপ্রিল প্যারিসে এমা ওয়াটসন জন্মগ্রহণ করেন। তার পিতার নাম জ্যাকলিন লুসবি এবং মাতার নাম ক্রিস ওয়াটসন। তারা উভয়ই ব্রিটিশ আইনজীবী। এমা ওয়াটসনের একজন ফরাসী দাদি রয়েছেন, ৫ বছর বয়স পর্যন্ত ওয়াটসন প্যারিসে বসবাস করেন। পরবর্তীতে এমা ওয়াটসনের বাবা-মায়ের বিবাহ-বিচ্ছেদ হলে তিনি তার মা এবং ছোট ভাইসহ যুক্তরাজ্যের অক্সফোর্ডশায়ারে স্থানান্তরিত হন। ছয় বছর বয়স থেকে ওয়াটসন অভিনেত্রী হতে চাইতেন। স্টেজকোচ থিয়েটার আর্টসের অক্সফোর্ড শাখায় তিনি বেশ কয়েক বছর সঙ্গীত, নৃত্য ও অভিনয়ের প্রশিক্ষণ নেন। দশ বছর বয়সের মধ্যে তিনি স্টেজকোচের বেশ কয়েকটি নাটকে অভিনয় করেন। এদের মধ্যে উল্লেখযোগ্য ছিল আর্থার: দ্য ইয়ং ইয়ার্স এবং দ্য হ্যাপি প্রিন্স। কিন্তু হ্যারি পটার চলচ্চিত্রে অভিনয়ের পূর্ব পর্যন্ত তিনি কখনো পেশাগতভাবে অভিনয় করেননি। একটি সাময়িকীতে সাক্ষাৎকার দিতে গিয়ে ওয়াটসন বলেছেন, “হ্যারি পটার ধারাবাহিক চলচ্চিত্রের ব্যপ্তিকাল সম্পর্কে পূর্বে আমার ধারণা ছিল না, যদি থাকত তবে আমি অত্যন্ত বিস্মিত হতাম।”
ওয়াটসনের বিবাহ-বিচ্ছেদপ্রাপ্ত মা ও বাবা প্রত্যকেই ইতোমধ্যে তাদের নতুন দাম্পত্য অংশীদার জুটিয়ে ফেলেন। ওয়াটসনের বাবার ‘টোবি’ নামে একটি পুত্র সন্তান এবং দুইজন জমজ কন্যা সন্তান হয়। কন্যা সন্তানদ্বয়ের একজনের নাম ‘নিনা’ ও অন্যজনের ‘লুসি’। ওয়াটসনের মায়ের আবার দুইটি পুত্র সন্তান হয়। তারা (ওয়াটসনের সৎ ভাতৃদ্বয়) প্রায়ই ওয়াটসনের সাথে একত্রে থাকেন। ওয়াটসনের আপন ভাই, ‘আলেকজান্ডার’ অতিরিক্ত অভিনেতা হিসেবে হ্যারি পটার ধারাবাহিক চলচ্চিত্রের দুইটি চলচ্চিত্রে আবির্ভূত হয়েছেন। এছাড়া ওয়াটসনের সৎ দুইবোনও বিবিসিতে প্রচারিত ব্যালেট সুজ-এ পলিন ফসিলের চরিত্রে অভিনয় করেন।
মা ও ছোট ভাইসহ অক্সফোর্ডে স্থানান্তরের পর ওয়াটসন ড্রাগন স্কুলে ২০০৩ এর জুন পর্যন্ত পড়ালেখা করেছিলেন। পরবর্তীতে তিনি হেডিংটন স্কুলে ভর্তি হন। হেডিংটন স্কুলটি শুধু ছাত্রীদের জন্য পরিচালিত একটি স্বায়ত্বশাসিত বিদ্যালয়, এটিও অক্সফোর্ডে অবস্থিত। চলচ্চিত্রের চিত্রগ্রহণের সময় ওয়াটসন ও তার সহ-অভিনেতাগণ দিনে সর্বোচ্চ পাঁচ ঘণ্টা পর্যন্ত পড়ালেখা করার সুযোগ পেতেন। চলচ্চিত্রে অধিক সময় ব্যয় করলেও ওয়াটসন ভাল ফলাফল অব্যাহত রেখেছিলেন। ২০০৬ এর জুনে ওয়াটসন জিসিএসই পরীক্ষায় অংশগ্রহণ করেন। এতে তিনি ১০টি পাঠ্য বিষয়ের মধ্যে আটটিতে ‘এ*’ এবং দুইটিতে ‘এ’ গ্রেড অর্জন করেন। জিসিএসই পরীক্ষায় কৃতিত্বপূর্ণ ফলাফলের জন্যে হ্যারি পটার ধারাবাহিক চলচ্চিত্রে অভিনয় সেটে তাকে নিয়ে সবাই ব্যঙ্গ-বিদ্রূপ করতো। ২০০৮ সালের এ লেভেল পরীক্ষাতে ওয়াটসন ইংরেজি সাহিত্য, ভূগোল ও মানবিকে ‘এ’ গ্রেড অর্জন করেন। ২০০৭ সালে এএস (অ্যাডভান্সড সাবসিডিয়ারি) পরীক্ষাতে তিনি মানবিক ইতিহাস বিষয়েও ‘এ’ গ্রেড অর্জন করেন।